
JAVNI NATJEČAJ

ZA PRIJAVU PROGRAMA I PROJEKATA U SPORTU 

ZA GRAD ĐAKOVO U 2027. GODINI
Datum objave natječaja: 16.10.2026. godine

Rok za dostavu prijava: 01.12.2026. godine

Na temelju članka 34. i 75.  Zakona o sportu (Narodne novine broj 141/22), Zakona o udrugama (Narodne novine br. 74/14,70/17,98/18 i 151/22), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem testu Uredba, Narodne novine 26/15 i 37/21), Pravilnika o financiranju programa, projekata i javnih potreba sredstvima proračuna Grada Đakova (Službeni glasnik Grada Đakova broj 11/17, 3/22 i 12/22), Statuta Zajednice športskih udruga Grada Đakovo u (daljnjem tekstu Zajednica) i odluke Izvršnog odbora Zajednice na sjednici održanoj 16. listopada 2026. godine raspisuje se
JAVNI  NATJEČAJ

ZA PRIJAVU PROGRAMA I PROJEKATA U SPORTU ZA GRAD ĐAKOVO 

U 2027. GODINI

I.

Predmet ovog natječaja je prikupljanje pisanih prijedloga programa i projekata u sportu za Grad Đakovo u 2027. godini, raspored sredstava udrugama i drugim predlagateljima na krajnjeg korisnika unutar programskog područja.

II.


Pisani prijedlozi programa  i projekata za raspored sredstava iz točke I. ovoga natječaja imaju se odnositi na sljedeće aktivnosti, poslove i djelatnosti:

1. Sufinanciranje poticanja i promicanja školskog i predškolskog sporta,

2. Sufinanciranje treninga i natjecanja sportskih klubova,

3. Sufinanciranje udruga od posebnog interesa za Grad Đakovo.
III.

Pravo sudjelovanja na natječaju imaju sve pravne osobe sa sjedištem na području Grada Đakova i prigradskih naselja, a koje temeljem Zakona o sportu (“Narodne novine” broj 141/22) mogu obavljati djelatnost sporta, upisane su u Evidenciju pravnih osoba u sportu i punopravni su članovi Zajednice.

IV.


Pisani prijedlozi sportskih programa i projekata neće se razmatrati ukoliko nisu dostavljeni u roku i na za  to predviđenim obrascima koji se dostavljaju svim članicama elektronskim putem ili se mogu preuzeti na službenoj internet stranici Zajednice http://www.zsudjakovo.hr/.

Popis obrazaca koje treba dostaviti:

1. Opisni obrazac prijave (Prijava i opći podaci o nositelju programa)

2. Obrazac A-PJP 2027 - Treninzi i natjecanje sportaša u 2027. godini

3. Obrazac B-PJP 2027 - Sportsko-rekreacijske aktivnosti građana u 2027. godini.

4. Izjava o točnosti  i istinitosti podataka (prijava programa)

5. Obrazac DF - Izjava o nepostojanju dvostrukog financiranja 

6. Zahtjev za izdavanje uvjerenja da se ne vodi kazneni postupak – za fizičke i pravne osobe

7. Obrazac – Izjava o suglasnosti za uvid u kaznenu i prekršajnu evidenciju i preslike osobnih iskaznica

8. Obrazac - Izjava o nekažnjavanju

9. Zahtjev za izdavanje potvrde o stanju duga – Porezna uprava

10. Obrazac proračuna PRS - SPORT 2027.

11. Privola za prikupljanje i obradu osobnih podataka

12. Obrazac opisnog izvještaja OIS-SPORT 2027

13. Obrazac financijskog izvještaja FIS – SPORT 2027

14. Obrazac izvještaja o potrošnji proračunskih sredstava PROR – POT 2027

15. Izjava o točnosti  i istinitosti podataka (izvješće o realizaciji programa)

16. Potvrda o preuzetom izvještaju – FINA za prethodnu godinu
Uz gore navedene popunjene obrasce  potrebno je još dostaviti:

-  izvadak iz Registra udruga (preslika) Republike Hrvatske ili preslika važećeg Rješenja o   

  upisu u Registar udruga, odnosno potvrda da udruga djeluje u mandatu (može se naći na 

  internetu  https://registri-npo-mpu.gov.hr/#!udruge
- presliku isprave kojom se dokazuje stručna osposobljenost osoba koje će realizirati 

  prijavljeni program (diploma o stručnoj osposobljenosti ili licenca za trenere)

- kopiju zapisnika sa zadnje sjednice Skupštine

Napomena: obrasce od 12. do 16. ne treba dostavljati prigodom prijave za Javni natječaj, već prigodom dostave izvješća o realizaciji programa, o čemu će prijavitelji biti pravovremeno obaviješteni.

V.

Na temelju postojećih kriterija Zajednice športskih udruga Grada Đakova, Povjerenstvo za procjenu kvalitete prijava će vršiti odabir i utvrđivati prednost ponuđenih prijedloga programa koji će se uputiti Izvršnom odboru ne razmatranje. Konačnu odluku o raspodjeli financijskih sredstava na krajnjeg korisnika unutar pojedinog programskog područja sukladno članku 35. Statuta Zajednice donosi Izvršni odbor Zajednice.
VI.


 Prijedlozi programa i projekata po ovom Javnom natječaju  dostavljaju se poštom preporučeno ili skenirani i ovjereni na e-mail adresu Zajednice ili neposrednom dostavom u kancelariju Zajednice, zaključno s  01.12.2026. godine.


Prijedlozi programa i projekata dostavljaju se na adresu:

ZAJEDNICA ŠPORTSKIH UDRUGA GRADA ĐAKOVA

Matije Gupca 13

31400 Đakovo

ili  u elektronskom obliku na e-mail: zsu.djakovo@gmail.com
(skenirani, potpisani i ovjereni pečatom).

s napomenom:

"ZA JAVNI NATJEČAJ ZA PRIJAVU  PROGRAMA I PROJEKATA U SPORTU ZA GRAD ĐAKOVO U  2027.GODINI“

Dokumentacija se neće zaprimati parcijalno, već isključivo i samo onada kada je kompletirana.

Za dodatne informacije obratiti se na telefon 091/2813-121 ili e-mail: zsu.djakovo@gmail.com
VII.


Sve udruge/klubovi čiji programi budu prihvaćeni i uvršteni u raspored sredstava na krajnjeg korisnika unutar programskog područja Financijskog plana javnih potreba u sportu na području Grada Đakova za 2027. godinu, o istome će biti obaviješteni pisanim putem ili putem elektronske pošte, te pozvani na izvršenje obveze zaključenja Ugovora.

                                                                                                   Predsjednik ZŠU Grada Đakova

                                                                                                    Tomislav Drmić, univ.mag.oec.

Broj _____/26
U Đakovu, 16.10.2026.

